
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1342 

31 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ΠΟΛΙΤΙΣΤΙΚΟΥ - ΤΟΥΡΙΣΤΙΚΟΥ ΟΡΓΑΝΙ¬ 
ΣΜΟΥ Ν.Α. ΚΑΒΑΛΑΣ. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 103128/9652/ 
4.5.2007 απόφαση του Υφυπουργού Εσωτερικών 


Δημόσιας Διοίκησης και Αποκέντρωσης. 2 

Διόρθωση σφάλματος στην υπ’ αριθμ. Φ.12.1/65850/ 
Β3/5.7.2007, ΦΕΚ 1124/Β/2007 απόφαση. 3 

ΑΠΟΦΑΣΕΙ Σ 

Αριθμ. 61/20.6.2007 (1) 


Σύσταση ΠΟΛΙΤΙΣΤΙΚΟΥ - ΤΟΥΡΙΣΤΙΚΟΥ ΟΡΓΑΝΙΣΜΟΥ 
Ν.Α. ΚΑΒΑΛΑΣ. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΒΑΛΑΣ 
Έχοντας υπόψη: 

α) Τις διατάξεις των άρθρων 73 και 74 του π.δ. 
30/1996 «Κώδικας Νομαρχιακής Αυτοδιοίκησης» (ΦΕΚ 21/ 
τ.Α72.2.1996„ 

β) Τις διατάξεις του π.δ. 198/1996 «Σύσταση και λει¬ 
τουργία ιδρυμάτων και νομικών προσώπων δημοσίου 
δικαίου από τις Νομαρχιακές Αυτοδιοικήσεις και τα 
Νομαρχιακά Διαμερίσματα» (ΦΕΚ 159/τ.Α'/12.7.1996). 

γ) Την ανάγκη της καλύτερης και αποτελεσματικότε¬ 
ρης ικανοποίησης, ανάδειξης και ανάπτυξης του πολι¬ 
τισμού και του τουρισμού στο Ν. Καβάλας, αποφασίζει 
κατά πλειοψηφία: 

Με τις 14 θετικές ψήφους των Συμβούλων της συ¬ 
μπολίτευσης, έναντι 7 αρνητικών των Συμβούλων της 
μείζονος αντιπολίτευσης: 

α) τη σύσταση Νομικού Προσώπου Δημοσίου Δικαίου 
με την επωνυμία «ΠΟΛΙΤΙΣΤΙΚΟΣ - ΤΟΥΡΙΣΤΙΚΟΣ ΟΡ¬ 
ΓΑΝΙΣΜΟΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΚΑΒΑΛΑΣ 
(ΠΟΛ.ΤΟΥΡ.Ο.ΝΑΚ.) και έδρα την Καβάλα και 
β) εγκρίνει το καταστατικό του ανωτέρω Νομικού Προ¬ 
σώπου Δημοσίου Δικαίου, το οποίο έχει ως εξής: 


ΚΑΤΑΣΤΑΤΙΚΟ ΚΕΦΑΛΑΙΟ 
Α' ΓΕΝΙΚΑ 

Άρθρο 1 

Σύσταση - Επωνυμία 

Συνίσταται Νομικό Πρόσωπο Δημοσίου Δικαίου με την 
επωνυμία «ΠΟΛΙΤΙΣΤΙΚΟΣ- ΤΟΥΡΙΣΤΙΚΟΣ ΟΡΓΑΝΙΣΜΟΣ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΚΑΒΑΛΑΣ», που για 
συντομία εν συνεχεία θα αναφέρεται με τα αρχικά ΠΟΛ. 
ΤΟΥΡ.Ο.Ν.Α.Κ., στο οποίο μεταφέρονται όλες οι αρμοδιό¬ 
τητες της Νομαρχιακής Αυτοδιοίκησης Καβάλας (Ν.Α.Κ.) 
που σχετίζονται με τον πολιτισμό, τον τουρισμό και τις 
δημόσιες σχέσεις, καθώς και οι άλλες αρμοδιότητες που 
εκχωρεί το Νομαρχιακό Συμβούλιο και αναφέρονται 
παρακάτω ή εκχωρούνται κατά περίπτωση. 

Αρθρο 2 

Περιοχή Αρμοδιότητας -Έδρα 

1. Περιοχή αρμοδιότητας του ΠΟΛ.ΤΟΥΡ.Ο.Ν.Α.Κ είναι 
τα διοικητικά όρια του Νομού Καβάλας. 

2. Ο ΠΟΛ.ΤΟΥΡ.Ο.Ν.Α.Κ. εδρεύει στην πόλη της Καβά¬ 
λας. Διατηρεί γραφείο και υπηρεσίες στην πόλη της 
Καβάλας, στην οδό Εθνικής Αντιστάσεως 20 (κτίριο 
Νομαρχιακής Αυτοδιοίκησης Καβάλας) και μπορεί να 
αποφασίσει την δημιουργία γραφείου και σε άλλες πό¬ 
λεις του Νομού ή και εκτός του Νομού, ή εκτός Ελλάδος, 
εφόσον τούτο απαιτείται για την καλύτερη εκπλήρωση 
του σκοπού του. 

Αρθρο 3 

Σκοπός 

Σκοπός του οργανισμού είναι: 

1. Η βελτίωση του μορφωτικού, κοινωνικού, πολιτιστι¬ 
κού επιπέδου της περιοχής. 

2. Η μέριμνα για την προστασία της πολιτιστικής μας 
κληρονομιάς και η ανάπτυξη πάσης φύσεως πολιτιστι¬ 
κών και αθλητικών δραστηριοτήτων στην Νομαρχία 
Καβάλας. 

3. Η ανάδειξη και διάδοση της πολιτιστικής ταυτότη¬ 
τας του Νομού Καβάλας συνδέοντας το παρελθόν και 
το μέλλον. Η καταγραφή των υφιστάμενων υποδομών 
και η προώθηση έργων βελτίωσης και ανάπτυξης τους 
για τη παραγωγή και προβολή πολιτιστικών δραστηρι¬ 
οτήτων. Η μελέτη, αξιοποίηση, προβολή και ενίσχυση 
όλων των πολιτιστικών, εκκλησιαστικών, καλλιτεχνικών, 

παραδοσιακών και λαογραφικών στοιχείων, που συ¬ 
γκροτούν την πολιτιστική κληρονομιά της Νομαρχίας 
Καβάλας. 

4. Η ενίσχυση πρωτότυπων μορφών πολιτιστικής δη¬ 
μιουργίας. 

5. Η καλλιέργεια της δημιουργικής φαντασίας των 
νέων και η εμψύχωση - ανάδειξη νέων δημιουργών σε 
όλα τα είδη της τέχνης, με την θέσπιση βραβείων, χο¬ 
ρηγιών και άλλων μέσων για την ενθάρρυνση της ανά¬ 
πτυξης των γραμμάτων και των τεχνών. 

6. Η ανάδειξη του μελλοντικού δυναμικού της Νομαρ¬ 
χίας μας μέσα από την διερεύνηση των κλίσεων και των 
ταλέντων των συμπολιτών μας. Η μέριμνα υπέρ των 
δημιουργών της καβαλιώτικης λογοτεχνικής παραγω¬ 
γής και των συγγραφέων έργων που αναφέρονται στον 
πολιτισμό των γλωσσικό θησαυρό και ήθη και τα έθιμα 
του Καβαλιώτικου λαού. 

7. Η ίδρυση και λειτουργία ερασιτεχνικών σχολών 
καλλιτεχνικής εκπαίδευσης. 

8. Η ίδρυση και λειτουργία βιβλιοθήκης. 

9. Η ανάδειξη νέων μορφών ψυχαγωγίας στη φύση 
μέσα από κοινές δραστηριότητες εκδηλώσεις, περιη¬ 
γήσεις σε αρχαιολογικούς χώρους, εθνικούς δρυμούς 
και μνημεία της φύσης. 

10. Η δημιουργία και βελτιστοποίηση των απαιτού- 
μενων συνθηκών ώστε οι νέοι, οι γυναίκες αλλά και οι 
πολίτες κάθε ηλικίας να συναντώνται μεταξύ τους μέσα 
από κοινές δραστηριότητες, που θα αναπτύσσουν την 
πρωτοβουλία τους και θα διοχετεύουν δημιουργικά την 
ενεργητικότητά τους. 

11. Η διέξοδος και ο προσανατολισμός της νεολαίας 
σε δημιουργικές ενασχολήσεις και η παραγωγή γεγο¬ 
νότων κατά τον ελεύθερο χρόνο, που λειτουργούν σαν 
αντισώματα κατά της ανεργίας, της παραβατικότητας 
και κάθε αντικοινωνικής συμπεριφοράς. 

12. Η εμψύχωση και ένταξη ευαίσθητων κοινωνικών 
ομάδων (νέοι, γυναίκες, άνεργοι, υπερήλικες κλπ.) σε 
προγράμματα μέσα από τις οποίες θα βελτιώνεται η 
στάση τους απέναντι στη ζωή και η θέση τους στην 
αγορά εργασίας. 

13. Η οργανική και αποτελεσματική σύνδεση των ανω¬ 
τέρω κοινωνικών ομάδων με τις δραστηριότητες της 
περιοχής. 

14. Η ενεργότερη συμμετοχή της νεολαίας στη διαδι¬ 
κασία λήψης αποφάσεων για θέματα που την αφορούν 
και για τα οποία τηρεί παθητική στάση. 

15. Η ευαισθητοποίηση του κοινού και κυρίως της 
νεολαίας στα σύγχρονα θέματα (π.χ. προστασία περι¬ 
βάλλοντος, ναρκωτικά, κοινωνικός αποκλεισμός θέματα 
αγωγής και προαγωγής της υγείας κλπ.). 

16. Η ανάπτυξη πρωτοβουλιών και δραστηριοτήτων 
στα πλαίσια μιας ολοκληρωμένης στρατηγικής αντιμε¬ 
τώπισης των προβλημάτων των νέων της περιοχής. 

17. Η βελτίωση του συνολικού επιπέδου μόρφωση, 
κυρίως δε αυτής της επαγγελματικής κατάρτισης που 
δεν εξασφαλίζεται από την επαγγελματική ζωή και εκ¬ 
παίδευση. Η λειτουργία τμημάτων και η ίδρυση σχολών 
για την διεξαγωγή προγραμμάτων και σεμιναρίων προς 
την κατεύθυνση αυτή αυτοτελώς, η σε συνεργασία με 
πιστοποιημένες δομές ή με φορείς αποδεδειγμένης 
εμπειρίας κατά προτεραιότητα η Νομαρχιακή Αυτοδι¬ 
οίκηση Καβάλας. 

18. Η πληροφόρηση μέσω σύγχρονων τεχνολογικών 


συστημάτων Πληροφορικής και δικτύων για θέματα νε¬ 
ολαίας πολιτισμού και επιμόρφωσης. 

19. Η ανάπτυξη των διεθνών σχέσεων και ανταλλαγών 
σε συνεργασία με αντίστοιχους οργανισμούς από την 
υπόλοιπη Ευρώπη και τον κόσμο. 

Η συμμετοχή σε Εθνικά και Ευρωπαϊκά δίκτυα καθώς 
και σε κάθε θεσμό πολιτιστικής, καλλιτεχνικής, ψυχα¬ 
γωγικής, αθλητικής μορφωτικής δραστηριότητας και 
συνεργασίας με αντίστοιχους φορείς άλλων Ευρωπα¬ 
ϊκών πόλεων. 

20. Η σύσφιξη των σχέσεων της Νομαρχίας με τις 
οργανώσεις αποδήμων, που εκπροσωπούν πανελλαδικά 
ή διεθνώς όλους τους απόδημους, που έχουν γεννηθεί 
ή κατάγονται από το Νομό. Η συνεργασία με τις πιο 
πάνω οργανώσεις για τη κοινή οργάνωση πολιτιστικών 
εκδηλώσεων, με σκοπό τη διατήρηση των παραδόσε¬ 
ων και της τοπικής πολιτιστικής κληρονομιάς και την 
διάδοση αυτών στους νέους που γεννιούνται και ζουν 
σε άλλες περιοχές. 

21. Ο σχεδιασμός και η πραγματοποίηση πολιτιστικών 
έργων και πολιτιστικών εκδηλώσεων ευρείας απήχησης 
που σκοπό έχουν την πολιτιστική και κοινωνική ανά¬ 
πτυξη του Νομού. 

22. Η συνεργασία με τους πολιτιστικούς συλλόγους 
του Νομού με σκοπό την κοινή οργάνωση εκδηλώσεων 
που θα συμβάλλουν στην ανάπτυξη του πνευματικού 
και πολιτιστικού επιπέδου των πολιτών καθώς και στην 
διάδοση της πολιτιστικής κληρονομιάς της περιοχής. 

23. Η ανάδειξη και διάδοση της πολιτιστικής κληρονο¬ 
μιάς με την συνεργασία των απανταχού Καβαλιωτών. 

24. Ο σχεδιασμός και υλοποίηση δραστηριοτήτων 
τουριστικής προβολής του νομού (έκδοση έντυπου 
υλικού, συμμετοχή σε διεθνείς και εθνικές τουριστικές 
εκθέσεις για την προώθηση του τουριστικού προϊόντος 
του νομού, κατασκευή ραδιοφωνικών και τηλεοπτικών 
μηνυμάτων τουριστικής προβολής) 

25. Ο σχεδιασμός και υλοποίηση δραστηριοτήτων 
προβολής του έργου της Νομαρχιακής Αυτοδιοίκησης 
και κάθε οργανισμού τοπικής αυτοδιοίκησης του νομού, 
των όμορων νομών που συγκροτούν την Ενιαία Νομαρ¬ 
χιακή Αυτοδιοίκηση Δράμας - Καβάλας - Ξάνθης, καθώς 
και των υπολοίπων νομών της χώρας. 

26. Ο σχεδιασμός και υλοποίηση σε συνεργασία με άλ¬ 
λους φορείς δράσεων που σκοπό έχουν την προώθηση 
του νομού και των συγκριτικών του πλεονεκτημάτων, 
με στόχο την προσέλκυση νέων επενδύσεων. 

27. Ο σχεδιασμός και υλοποίηση δραστηριοτήτων για 
την εξυπηρέτηση των δημοσίων σχέσεων της Νομαρχι¬ 
ακής Αυτοδιοίκησης Καβάλας. 

28. Ο σχεδιασμός και υλοποίηση ημερίδων, σεμιναρί¬ 
ων, εκθέσεων και συνεδρίων για την ανάδειξη τοπικών 
προβλημάτων, καθώς επίσης και την ανάδειξη θεμάτων 
της καθημερινότητας που θα συμβάλουν στην δημι¬ 
ουργία σημαντικού οφέλους για τους κατοίκους του 
νομού. 

Η ΕΠΙΤΕΥΞΗ ΤΩΝ ΣΚΟΠΩΝ ΤΟΥ ΦΟΡΕΑ ΘΑ ΓΙΝΕΙ ΜΕ 
ΚΑΘΕ ΠΡΟΣΦΟΡΟ ΜΕΣΟΝ ΟΠΩΣ ΕΝΔΕΙΚΤΙΚΑ: 

1. Με την αξιοποίηση του εξοπλισμού και της υποδο¬ 
μής του Οργανισμού για την λειτουργία δραστηριοτή¬ 
των σεμιναρίων και τμημάτων κατάρτισης καθώς και 
πολιτιστικών ομάδων με μέλη όπως: 

- Πληροφορικής 

- Τουρισμού 

- Αθλητικών εκδηλώσεων 

- Μηχανογραφημένης Λογιστικής 

- Κομμωτικής 

- Κοπτικής - Ραπτικής 

- Κεντήματος χειρός 

- Κεντήματος μηχανής 

- Φωτογραφίας 

- Ομάδων ποδοσφαίρου και καλαθόσφαιρας. 

- Παραδοσιακών Χορών 

- Κοινωνικών και Μοντέρνων Χορών 

-Έκφρασης - Κινησιολογίας και Χοροδράματος 

- Θεάτρου 

- Θεατρικού παιγνιδιού 

- Γυμναστικής (ενόργανης και ανόργανης) 

- Συμβουλευτικού σταθμού 

- Ομάδων αιμοδοσίας - δωρεές οργάνων σώματος 

- Δανειστικής Βιβλιοθήκης 

- Στεκιού ψυχαγωγίας - εκδηλώσεων - πρωτοβου¬ 
λιών 

- Πολιτιστικών εκδηλώσεων και παραστάσεων 

- Περιηγήσεων - εκδρομών 

- Κάθε άλλης δραστηριότητας που έχει σχέση με 
τους σκοπούς του Οργανισμού και της Νομαρχιακής 
Αυτοδιοίκησης Καβάλας. 

Τα τυχόν ποσοστά κέρδους, θα αναδιανέμονται σε 
όλα τα τμήματα ανάλογα με τις ανάγκες τους για ανα¬ 
νέωση του πάγιου εξοπλισμού τους και διενέργεια εκ¬ 
δηλώσεων τους ανά τομέα. 

2. Με την είσπραξη εσόδων συνδρομών από την λει¬ 
τουργία των τμημάτων και την διενέργεια εκδηλώσεων. 

3. Με τη διατήρηση υψηλού επιπέδου παροχής υπη¬ 
ρεσιών προκειμένου να υπάρχει υψηλή αξιοπιστία ως 
προς την ποιότητα και το επίπεδο του νεοσύστατου 
φορέα πράγμα, που θα οδηγήσει σε μεγαλύτερη προ¬ 
σέλευση μελών και συνάμα σε οικονομική αυτοδυναμία 
των δραστηριοτήτων. 

4. Με τη συνεργασία εξειδικευμένων συμβουλών και 
την εκπόνηση μελετών για απορρόφηση κοινοτικών κον- 
δυλίων για προγράμματα σχετικά με την επίτευξη των 
σκοπών του νέου φορέα. 

5. Με τα έσοδα από την διαχείριση εθνικών πόρων και 
μέτρων στήριξης της Νομαρχίας Καβάλας για θέματα 
Πολιτισμού, Αθλητισμού, Νεολαίας και ίσων ευκαιριών. 

6. Με συνεργάτες: Υπουργείο Πολιτισμού, το Υπουργείο 
Μακεδονίας- Θράκης, τη Ν.Ε.Λ.Ε., τα Τ.Ε.Ι. Καβάλας, την 
Β’ βάθμια εκπαίδευση, τις Γ εν. Γ ραμματείες Νεολαίας, 
Ισότητας, Αθλητισμού, τους Δήμους της περιοχής, την 
Εκκλησία, τη Γ εν. Γ ραμματεία και τις οργανώσεις Αποδή¬ 
μου Ελληνισμού, διεθνείς οργανισμούς Νεολαίας κ.λπ. 

7. Με δωρεές και χορηγίες από φορείς και ιδιώτες που 
θα εξυπηρετούν την επίτευξη των σκοπών του φορέα, 
χωρίς να αλλοιώνουν τον χαρακτήρα και την δράση 
του. 

8. Με την παροχή δυνατότητας δωρεάν εθελοντικής 
προσφοράς υπηρεσιών και ανάπτυξης πρωτοβουλίας 
ατόμων ή ομάδων, που προσφέρονται να συνδράμουν 
τον φορέα για την επίτευξη των σκοπών του. 

9. Με τα έσοδα από την διοργάνωση πολιτιστικών 
- εορταστικών εκδηλώσεων, γιορτών, τελετών και δι¬ 
αλέξεων που υλοποιεί η επιχείρηση για λογαριασμό 
της Νομαρχιακής Αυτοδιοίκησης και των Πολιτιστικών 
Συλλόγων του Νομού. 


ΚΕΦΑΛΑΙΟ Β' ΠΕΡΙΟΥΣΙΑΚΑ 

Άρθρο 4 

Περιουσιακό Κεφάλαιο 

Περιουσιακό κεφάλαιο για τη σύσταση και την έναρξη 
λειτουργίας του ΠΟΛ.ΤΟΥΡ.Ο.Ν.Α.Κ ορίζεται το ποσό 
των 100.000 ΕΥΡΩ. 

Το ανωτέρω ποσόν θα διατεθεί από τη Νομαρχιακή 
Αυτοδιοίκηση Καβάλας και θα εκταμιευθεί τμηματικά 
μετά τον διορισμό του Διοικητικού Συμβουλίου. 

Αρθρο 5 

Πόροι του οργανισμού 

Τα έσοδα του ΠΟΛ.ΤΟΥΡ.Ο.Ν.Α.Κ προέρχονται από 
τους ακόλουθους πόρους: 

α) από τις ετήσιες τακτικές και τις κρινόμενες ανα¬ 
γκαίες έκτακτες επιχορηγήσεις της Ν.Α.Κ. με βάση τον 
ετήσιο προϋπολογισμό του οργανισμού, 
β) από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή οργανισμούς, 
γ) από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ 
γραμμάτων, 

δ) από δωρεές, χορηγίες, κληρονομιές ή κληροδοσίες 
ή από κάθε είδους εισφορές, 
ε) από προσόδους εκ της εκμεταλλεύσεως έργων ή 
επιχειρήσεων ή εκ της διαθέσεως εκδιδόμενων περιο¬ 
δικών, βιβλίων, Οϋ, ΟΝ/ϋ και άλλων εκδόσεων, 
στ) από δάνεια συναπτόμενα με πιστωτικά ιδρύματα 
του εσωτερικού ή του εξωτερικού, 
ζ) από προσόδους από την δική του περιουσία, 
η) από κάθε άλλη νόμιμη αιτία, 
θ) από εισπράξεις εισιτηρίων, το αντίτιμο προγραμ¬ 
μάτων και των υπηρεσιών που παρέχει, 
ι) από προγραμματικές συμβάσεις που θα συνάπτει 
με υπουργεία και οργανισμούς του Δημοσίου Τομέα, 
καθώς επίσης και Οργανισμών Τοπικής Αυτοδιοίκησης 
Πρώτου και Δευτέρου βαθμού, για την εκτέλεση των 
σκοπών για τους οποίους αποφασίζεται η σύστασή του 
ή για την πραγματοποίηση για λογαριασμό αυτών ενερ¬ 
γειών και δράσεων που σχετίζονται με τους σκοπούς 
σύστασής του. 

Άρθρο 6 

Μελέτες, έργα, προμήθειες 

1. Ο Οργανισμός καταρτίζει κάθε είδους μελέτες, εκτε- 
λεί έργα και πραγματοποιεί τις κάθε είδους προμήθειες 
του, σύμφωνα με τις διατάξεις που ισχύουν κάθε φορά 
για την κατάρτιση μελετών, την εκτέλεση έργων και 
την προμήθεια πραγμάτων από τις Νομαρχιακές Αυ¬ 
τοδιοικήσεις. 

Άρθρο 7 

Προσωπικό - Οργάνωση 

Με την έγκριση του Νομαρχιακού Συμβουλίου εκδί- 
δεται ο Εσωτερικός Κανονισμός Υπηρεσιών, ο Κανονι¬ 
σμός Προσωπικού του Οργανισμού και ο Κανονισμός 
Διαχείρισης, οι οποίοι καθορίζουν την οργάνωση και 
λειτουργία του, τους υπηρεσιακούς τομείς, τις θέσεις, 
τους όρους πρόσληψης προσωπικού, τα τυπικά και ου¬ 
σιαστικά προσόντα, καθώς και την εν γένει υπηρεσιακή 
κατάσταση του προσωπικού του Οργανισμού. 

Τους Κανονισμούς αυτούς συντάσσει το Διοικητικό 

Συμβούλιο του Οργανισμού και εγκρίνει το Νομαρχιακό 
Συμβούλιο Καβάλας. 

Για τη μεταβατική περίοδο μέχρι την έκδοση των σχε¬ 
τικών κανονισμών και τη στελέχωση του Οργανισμού, το 
Νομαρχιακό Συμβούλιο Καβάλας, μπορεί να προβλέψει 
γραμματειακή υποστήριξη με την συνδρομή υπαλλήλων 
της Ν.Α., προκειμένου να βοηθηθεί το διοικητικό και 
οικονομικό έργο του οργανισμού. 

Άρθρο 8 
Κατάργηση 

Η διάρκεια της επιχείρησης είναι πενήντα (50) χρό¬ 
νια. 

Τη διάλυση της επιχείρησης ακολουθεί η εκκαθάριση. 
Εκτός από τη περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το νο¬ 
μαρχιακό συμβούλιο. Με τον ορισμό των εκκαθαριστών 
παύει αυτοδικαίως η εξουσία των μελών του διοικητικού 
συμβουλίου και τις αρμοδιότητες του ασκούν οι εκκα- 
θαριστές, εκτός από τις αρμοδιότητες του διοικητικού 
συμβουλίου που κρατήσει το ίδιο το νομαρχιακό συμ¬ 
βόλαιο. Επίσης με τον ορισμό των εκκαθαριστών παύει 
αυτοδικαίως η εξουσία των ελεγκτών. Οι διοριζόμενοι 
εκκαθαριστές οφείλουν, μόλις αναλάβουν τα καθήκο¬ 
ντα τους να ενεργήσουν απογραφή της περιουσίας 
της επιχείρησης. Στην εκκαθάριση διεκπεραιώνονται 
οι εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη 
της επιχείρησης. Τα υπόλοιπα περιουσιακά στοιχεία που 
απομένουν περιέχονται στη νομαρχιακή αυτοδιοίκηση 
Καβάλας. Οι λογαριασμοί της εκκαθάρισης εγκρίνο- 
νται από το νομαρχιακό συμβούλιο, το οποίο επίσης 
αποφασίζει για την απαλλαγή των εκκαθαριστών από 
κάθε ευθύνη. 

ΚΕΦΑΛΑΙΟ Γ 
ΟΡΓΑΝΑ ΔΙΟΙΚΗΣΕΩΣ 

Άρθρο 9 

ιοικητικό Συμβούλιο 

1. Ο Οργανισμός διοικείται από πενταμελές Διοικη¬ 
τικό Συμβούλιο (Δ.Σ.), που ορίζεται από το Νομαρχια¬ 
κό Συμβούλιο Καβάλας και το οποίο αποτελείται από 
τρεις Νομαρχιακούς Συμβούλους (ένας εκ των οποίων 
εκλέγεται Πρόεδρος) από την πλειοψηφία, έναν από τη 
μειοψηφία και ένα πολίτη με γνώσεις, ενδιαφέροντα 
και δραστηριότητες που σχετίζονται με τους σκοπούς 
του Οργανισμού. 

2. Παρέχεται η δυνατότητα στο Διοικητικό Συμβούλιο 
να προσκαλεί και να συνεργάζεται με άτομα με ειδικές 
γνώσεις και προσόντα σε θέματα που κατά καιρούς θα 
απασχολούν το Δ.Σ. 

Με την ίδια διαδικασία το Νομαρχιακό Συμβούλιο 
ορίζει τέσσερα αναπληρωματικά μέλη του Διοικητικού 
Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη Νομαρχιακή περίοδο και σε κάθε περίπτωση 
λήγει το αργότερα τρεις μήνες μετά την εγκατάσταση 
του νομαρχιακού συμβουλίου. Το νομαρχιακό συμβούλιο 
οφείλει να ορίσει τα μέλη του διοικητικού συμβουλίου 
μέσα στην παραπάνω προθεσμία και σε περίπτωση σύ¬ 
στασης νέας επιχείρησης μέσα σε τρεις μήνες από τη 
δημοσίευση της συστατικής πράξης. 

Τα μέλη του Διοικητικού Συμβουλίου προσφέρουν 


τις υπηρεσίες τους χωρίς αμοιβή, μπορεί όμως να κα¬ 
ταβάλλεται αποζημίωση για τη συμμετοχή τους στις 
συνεδριάσεις, αφού ληφθεί υπ όψιν η οικονομική δυνα¬ 
τότητα της επιχείρησης, με απόφαση του διοικητικού 
συμβουλίου της επιχείρησης. 

Το Διοικητικό Συμβούλιο αποφασίζει για κάθε θέμα 
αναγόμενο στην εκπλήρωση των σκοπών του ΠΟΛ.ΤΟΥΡ. 
Ο.Ν.Α.Κ. 

1. Διορίζει το Διευθυντή του Οργανισμού 

2. Προσλαμβάνει το υπαλληλικό και εργατοτεχνικό 
προσωπικό και αποφασίζει για όλες τις μεταβολές της 
υπηρεσιακής του κατάστασης κατά τους ισχύοντες 
νόμους. 

3. Εγκρίνει ετήσιο πρόγραμμα δραστηριοτήτων που 
εισηγείται ο Διευθυντής. 

4. Εγκρίνει τον ετήσιο προϋπολογισμό, τις αναθεω¬ 
ρήσεις αυτού, τον απολογισμό και την έκθεση πεπραγ¬ 
μένων. 

5. Αποφασίζει για την ανάθεση μελετών, συνεργασία 
με εξωτερικούς συνεργάτες και εκτέλεση έργων 

6. Αποφασίζει το ύψος της διατηρούμενης Πάγιας 
προκαταβολής. 

7. Συντάσσει τον Εσωτερικό Κανονισμό Υπηρεσιών, 
τον κανονισμό Προσωπικού και τον κανονισμό Διαχεί¬ 
ρισης του Οργανισμού. 

8. Διορίζει Νομικό και Οικονομικό Σύμβουλο του Ορ¬ 
γανισμού μετά από εισήγηση του Διευθυντή. 

9. Αποφασίζει την αγορά ή εκποίηση ακινήτων ή την 
επιβάρυνση αυτών με εμπράγματο δικαίωμα υπό την 
αίρεση έγκρισης της απόφασης από το Νομαρχιακό 
Συμβούλιο. 

10. Η ίδια αίρεση ισχύει για την διάθεση των καθαρών 
κερδών του Οργανισμού καθώς και για τα πάσης φύσε- 
ως έξοδα και αποζημιώσεις την μελών του Διοικητικού 
Συμβουλίου. 

11. Αποφασίζει για τη μίσθωση κινητών και ακινήτων 
που είναι χρήσιμα στον Οργανισμό καθώς και για την 
εκμίσθωση κινητών και ακινήτων, ιδιοκτησίας του Ορ¬ 
γανισμού. 

12. Το Διοικητικό Συμβούλιο μπορεί να συγκροτεί Επι¬ 
τροπές, μόνιμες ή έκτακτες και να συντάσσει κατάλογο 
φορέων, συνεργατών και χορηγών, οι οποίοι θα συμβάλ¬ 
λουν στην προώθηση των σκοπών του Οργανισμού. 

13. Αποφασίζει τη σύναψη δανείων και μπορεί για 
ασφάλειά τους, να εκχωρεί το σύνολο, ή μέρος από 
τα έσοδα του Οργανισμού και αποφασίζει για παροχή 
δικαιωμάτων υποθήκης σε ακίνητα του. 

14. Καθορίζει τις τιμές και τους όρους για τη διάθεση 
των προϊόντων της επιχείρησης ή για τη χρήση των 
υπηρεσιών της. 

15. Γνωμοδοτεί για όλα τα θέματα που αφορούν την 
επιχείρηση. 

Το Διοικητικό Συμβούλιο συνέρχεται σε τακτική συ¬ 
νεδρίαση μια φορά τον μήνα και έκτακτα όταν κρίνει 
πως συντρέχει λόγος προς τούτο. 

Το Διοικητικό Συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον είναι 
παρόντα τα μισά συν ένα τα μέλη του. Σε περίπτωση έλ¬ 
λειψης απαρτίας, η συνεδρίαση επαναλαμβάνεται εντός 
δύο ημερών και θεωρείται σε απαρτία ανεξαρτήτων του 
αριθμού των παρόντων μελών και πάντως όχι κάτω του 
ενός τρίτου αυτών. 

Οι αποφάσεις του Διοικητικού Συμβουλίου λαμβάνο- 

νται κατά απόλυτη πλειοψηφία των παρόντων μελών 
και σε περίπτωση ισοψηφίας υπερισχύει η ψήφος του 
Προέδρου. 

Σε κάθε συνεδρίαση του Διοικητικού Συμβουλίου τη¬ 
ρούνται πρακτικά τα οποία υπογράφονται από το πρόε¬ 
δρο και τα μέλη του συμβουλίου που είναι παρόντα στη 
συνεδρίαση και τηρούνται από υπάλληλο της επιχείρη¬ 
σης που ορίζεται με απόφαση του συμβουλίου. 

Το Διοικητικό Συμβούλιο μπορεί να αναθέτει την άσκη¬ 
ση του συνόλου ή μέρους των αρμοδιοτήτων του, εκτός 
των περιπτώσεων 1,2,4,9,10 και 13 που αναφέρθηκαν προ¬ 
ηγουμένως στον Πρόεδρο, τον Διευθυντή και τα άλλα 
θεσμοθετημένα όργανα του Οργανισμού. 

ΠΡΟΕΔΡΟΣ 

Ο πρόεδρος του: 

Α. Συντάσσει την Ημερήσια Διάταξη του Διοικητικού 
Συμβουλίου, συνεπικουρούμενος από το Διευθυντή, 
συγκαλεί το Διοικητικό Συμβούλιο σε συνεδρίαση και 
διευθύνει τις συζητήσεις του. 

Β. Εκπροσωπεί τον Οργανισμό ενώπιον κάθε Αρχής, 
των Δικαστηρίων, κάθε προσώπου φυσικού, νομικού ή 
ιδιωτικού. 

Γ. Εντέλλεται την πληρωμή κάθε δαπάνης που περιέ- 
χεται στον εγκεκριμένο προϋπολογισμό ή που αποφα- 
σίστηκε από το Δ.Σ. 

Δ. Εκτελεί τις αποφάσεις του Διοικητικού Συμβου¬ 
λίου. 

Ε. Υπογράφει τις συμβάσεις που συνάπτει ο Οργα¬ 
νισμός. 

Στον Πρόεδρο μπορεί να καταβάλλεται αποζημίωση 
για τις υπηρεσίες που παρέχει στην επιχείρηση. 

ΑΝΤΙΠΡΟΕΔΡΟΣ 

Ο Αντιπρόεδρος είναι μέλος του Διοικητικού Συμβού¬ 
λιού του ΠΟΛ.ΤΟΥΡ.Ο.Ν.Α.Κ. και ορίζεται στη θέση του 
με απόφαση του Δ.Σ. 

Ο Αντιπρόεδρος αναπληρώνει τον Πρόεδρο, όταν αυ¬ 
τός κωλύεται ή απουσιάζει. 

ΓΡΑΜΜΑΤΕΑΣ 

Ο Γραμματέας του ΠΟΛ.ΤΟΥΡ.Ο.Ν.Α.Κ., είναι μέλος του 
Διοικητικού Συμβουλίου και ορίζεται στη θέση του με 
απόφαση αυτού του Συμβουλίου. 

Ο Γραμματέας αναπληρώνει τον Αντιπρόεδρο σε πε¬ 
ρίπτωση απουσίας ή κωλύματος του. Σε αντιστοιχία 
με ό, τι ισχύει για τον Πρόεδρο και τον Αντιπρόεδρο 
του Οργανισμού, ο Γραμματέας αναπληρώνεται από 
το μεγαλύτερο σε ηλικία από τα υπόλοιπα μέλη του 
Διοικητικού Συμβουλίου. 

ΔΙΕΥΘΥΝΤΗΣ 

Με απόφαση του Διοικητικού Συμβουλίου, Διευθυντής 
του ΠΟΛ.ΤΟΥΡ.Ο.Ν.Α.Κ., προσλαμβάνεται άτομο με προ¬ 
σόντα και εμπειρίες στο αντικείμενο, μετά από εισήγηση 
του Προέδρου του Διοικητικού Συμβουλίου, το οποίο και 
καθορίζει τα προσόντα, τις διαδικασίες πρόσληψης και 
τις αποδοχές του. 

Ο Διευθυντής ασχολείται αποκλειστικά με τη διοίκη¬ 
ση και τη λειτουργία του Οργανισμού, προΐσταται των 
υπηρεσιών του και είναι ο ιεραρχικός προϊστάμενος 
του προσωπικού του. 

1. Μεριμνά για την εκπλήρωση του σκοπού για τον 
οποίο συστήθηκε ο Οργανισμός. 

2. Καταρτίζει τον ετήσιο προγραμματισμό δραστηρι¬ 
οτήτων σύμφωνα με τις στρατηγικές κατευθύνσεις του 
Διοικητικού Συμβουλίου. 


3. Συντονίζει την πορεία εκτέλεσης του ετήσιου προ¬ 
γράμματος δραστηριοτήτων και. λαμβάνει κάθε μέτρο 
απαραίτητο για την υλοποίηση του προγράμματος αυ¬ 
τού. 

4. Εισηγείται στο Διοικητικό Συμβούλιο για την εκμί- 
σθωση της κινητής και ακίνητης περιουσίας του Οργανι¬ 
σμού, τη σύναψη δανείου και κάθε είδους συμβολαίου. 

5. Διευθύνει τη πορεία των διοικητικών υποθέσεων και 
φροντίζει για την ομαλή λειτουργία του Οργανισμού. 

6. Εισηγείται προς το Διοικητικό Συμβούλιο τη σύ¬ 
σταση των τομέων που προβλέπει το Οργανόγραμμα, 
σύμφωνα με την εξελικτική πορεία του Οργανισμού. 

7. Εισηγείται. προς το Διοικητικό Συμβούλιο την 
πρόσληψη προσωπικού και υποβάλλει προτάσεις που 
αφορούν την υπηρεσιακή κατάσταση του προσωπικού, 
θέματα απολύσεων και αμοιβών. 

8. Προτείνει την αγορά ή την εκποίηση περιουσιακών 
στοιχείων που Οργανισμού. 

9. Καταρτίζει και εισηγείται προς το Διοικητικό Συμ¬ 
βούλιο τον Οικονομικό προγραμματισμό του Οργανι¬ 
σμού και προτείνει αναθεωρήσεις αυτού. 

10. Προτείνει την ανάθεση εκπόνησης μελετών προς 
το Διοικητικό Συμβούλιο 

11. Υπογράφει όλα τα υπηρεσιακά έγγραφα, καθώς και 
εκείνα με τα οποία ο Οργανισμός αναλαμβάνει υπο¬ 
χρεώσεις. 

12. Αποφασίζει για τη συντήρηση των κτιρίων και των 
εγκαταστάσεων. 

13. Διαχειρίζεται τη Πάγια Προκαταβολή για αντιμε¬ 
τώπιση μικροδαπανών σύμφωνα με το άρθρο 6 του 
καταστατικού. 

14. Υπογράφει τα εντάλματα πληρωμών και τις επιτα¬ 
γές καθώς και τα καθημερινά πρωτόκολλα μετρήσεων 
του Ταμείου. 

15. Διακηρύττει δημοπρασίες με όρους που καθορίζο¬ 
νται κατά περίπτωση από το Διοικητικό Συμβούλιο. 

16. Επιμελείται την τήρηση των πρακτικών των συ¬ 
νεδριάσεων του Διοικητικού Συμβουλίου. Ελέγχει και 
θεωρεί τα πόσης φύσεως τιμολόγια προτού εκδοθούν 
οι εντολές πληρωμών και θεωρεί τις μισθοδοτικές κα¬ 
ταστάσεις του προσωπικού. 

17. Επιμελείται για την τήρηση του ωραρίου εργασίας, 
χορήγηση αδειών και τιμωρία πειθαρχικών παραπτω¬ 
μάτων του μόνιμου και έκτακτου προσωπικού του ΠΟΑ. 
ΤΟΥΡ.Ο.Ν.Α.Κ.. 

18. Υποβάλει προτάσεις προς το Διοικητικό Συμβού¬ 
λιο για σύναψη συμφωνιών με χορηγούς οι οποίοι θα 
συμβάλουν στην προώθηση των σκοπών του ΠΟΛ.ΤΟΥΡ. 
Ο.Ν.Α.Κ. 

19. Εισηγείται προς το Διοικητικό Συμβούλιο την πρό¬ 
σληψη με πάγια αντιμισθία του Νομικού και Οικονομικού 
Συμβούλου του ΠΟΛ.ΤΟΥΡ.Ο.Ν.Α.Κ. 

20. Παρακολουθεί το θεσμικό πλαίσιο και τη νομοθε¬ 
σία που αφορά τις Νομαρχιακές Επιχειρήσεις. 

21. Εισηγείται. προς το Διοικητικό Συμβούλιο για την 
κάλυψη των παγίων περιουσιακών στοιχείων του Οργα¬ 
νισμού και όποιας άλλης ασφαλιστικής κάλυψης κριθεί 
απαραίτητο. 

Το Διευθυντή κωλυόμενο ή απάντα αναπληρώνει ένα 
από τα μέλη του Διοικητικού Συμβουλίου που ορίζεται 
από το Διοικητικό Συμβούλιο του Οργανισμού, στην 
αρχή της θητείας του. 

Ο Διευθυντής δικαιούται οδοιπορικών ή άλλων εξόδων 

(π.χ. λογαριασμοί κινητής τηλεφωνίας) για δαπάνες που 
πραγματοποίησε για εκτέλεση συγκεκριμένης υπηρε¬ 
σίας μετά από εντολή του Διοικητικού Συμβουλίου. Η 
σχετική δαπάνη για έξοδα και οδοιπορικά βαρύνει τον 
προϋπολογισμό του Οργανισμού. 

Άρθρο 10 

Εκλογή και θητεία μελών Διοικητικού Συμβουλίου 
Αναπλήρωση Αντικατάσταση 

1. Τα μέλη του Διοικητικού Συμβουλίου του Οργανι¬ 
σμού ορίζονται από το Νομαρχιακό Συμβούλιο στην 
αμέσως επόμενη συνεδρίαση του Νομαρχιακού Συμβου¬ 
λίου από τη δημοσίευση του παρόντος καταστατικού 
στην Εφημερίδα της Κυβερνήσεως, κατόπιν μυστικής 
ψηφοφορίας, για διετή Νομαρχιακή περίοδο και η θητεία 
τους λήγει, σε κάθε περίπτωση με την εγκατάσταση 
των νέων μελών. Στην ίδια συνεδρίαση το Νομαρχιακό 
Συμβούλιο ορίζει τον Πρόεδρο και τον Αντιπρόεδρο του 
Οργανισμού από τα μέλη του Διοικητικού Συμβουλίου. 

2. Οι θέσεις των μελών του Δ.Σ. που μένουν κενές κατά 
την διάρκεια της νομαρχιακής περιόδου, καλύπτονται 
με μέλη που ορίζονται από το Νομαρχιακό Συμβού¬ 
λιο μέσα σε εύλογο χρονικό διάστημα, αφότου η θέση 
έμεινε κενή. 

Αρθρο 11 

Συγκρότηση σε σώμα του Διοικητικού Συμβουλίου 

Μετά την εκλογή όλων των μελών του Διοικητικού 
Συμβουλίου, τον ορισμό του Προέδρου και του Αντιπρο¬ 
έδρου, το Διοικητικό Συμβούλιο συνέρχεται σε σώμα με 
πρόσκληση του Προέδρου του και εκλέγει από τα μέλη 
του τον Γραμματέα και τον Ταμία του Δ.Σ. 

Αρθρο 12 

Λειτουργία του Διοικητικού Συμβουλίου 

1. Το Δ.Σ. συγκαλείται σε συνεδρίαση κατόπιν προ- 
σκλήσεως του Προέδρου, η οποία επιδίδεται στα μέλη 
προ τριών τουλάχιστον ημερών και αναγράφει τα θέμα¬ 
τα της ημερήσιας διατάξεως, τον τόπο και το χρόνο της 
συνεδριάσεως. Σε κατεπείγουσες περιπτώσεις κατά την 
κρίση του Προέδρου, η πρόσκληση στην οποία γίνεται 
μνεία του κατεπείγοντος, μπορεί να επιδίδεται και προ 
έξι (6) ωρών από τη συνεδρίαση. 

2. Χρέη ειδικού Γραμματέα του Δ.Σ. εκτελεί υπάλλη¬ 
λος του Οργανισμού, ή σε περίπτωση ελλείψεως αυτού 
υπάλληλος της Νομαρχιακής Αυτοδιοίκησης Καβάλας, 
οριζόμενος με απόφαση του Νομάρχη. 

3. Η θητεία του Διοικητικού Συμβουλίου ακολουθεί 
την θητεία του Νομαρχιακού Συμβουλίου. 

4. Το Δ.Σ. βρίσκεται σε απαρτία όταν τα παρόντα 
μέλη είναι περισσότερα από τα απάντα. Οι αποφάσεις 
του, οι οποίες πρέπει να είναι αιτιολογημένες, λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας επικρατεί η ψήφος του Προέδρου. 
Εάν υπάρχουν περισσότερες από δυο γνώμες, οι ακο- 
λουθούντες την ασθενέστερη οφείλουν να προσχω¬ 
ρήσουν σε μια από τις επικρατέστερες. Οι αποφάσεις 
του Συμβουλίου καταχωρούνται στα πρακτικά τα οποία 
υπογράφονται από τον Πρόεδρο και το Γενικό Γραμ¬ 
ματέα. Στα πρακτικά αναγράφονται τα ονόματα των 
παρόντων κατά τις συνεδριάσεις μελών, γίνεται μνεία 
για την απουσία ή το κώλυμα μέλους, καταχωρίζονται 
δε και οι γνώμες των μειοψηφούντων μελών. 

6. Για τις αποφάσεις του Δ.Σ. που αφορούν τον προ¬ 


ϋπολογισμό, τον απολογισμό, την εκποίηση ή ανταλ¬ 
λαγή ακινήτων ή την επιβάρυνση τους με εμπράγματα 
δικαιώματα, την αποδοχή κληρονομιών και δωρεών που 
περιέχουν όρο ή κληροδοσιών, τη συνομολόγηση δανεί¬ 
ων καθώς και τους λοιπούς κανονισμούς λειτουργίας 
των ιδρυμάτων, απαιτείται και γνώμη του Νομαρχιακού 
Συμβουλίου. 

Αρθρο 13 

Τακτικός διαχειριστικός έλεγχος 

Ο τακτικός διαχειριστικός έλεγχος του Οργανισμού 
διενεργείται από δύο ορκωτούς ελεγκτές ή ελεγκτές 
ανωνύμων εταιρειών που ορίζονται με απόφαση του 
Νομαρχιακού Συμβουλίου Καβάλας. Στην ίδια απόφαση 
ορίζεται και η αμοιβή τους. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Αρθρο 14 

Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσίευσής της στην Εφημερίδα της Κυβερνήσε¬ 
ως σύμφωνα με το άρθρο 74 παρ. 2 του π.δ. 30/1996 
«Κώδικας Νομαρχιακής Αυτοδιοικήσεως». 

Ο Οργανισμός θα χρησιμοποιεί σφραγίδα που κυκλικά 
θα φέρει χαραγμένες τις λέξεις «ΠΟΛΙΤΙΣΤΙΚΟΣ - ΤΟΥΡΙ¬ 
ΣΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΚΑΒΑΛΑΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 2 Ιουλίου 2007 

Ο Πρόεδρος 

ΚΩΝΣΤΑΝΤΙΝΟΣ ΑΝΤΩΝΙΑΔΗΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 2 ) 

Διορθώνεται η υπ’ αριθμ. Φ. 103128/9652/4.5.2007 από¬ 
φαση του Υφυπουργού Εσωτερικών Δημόσιας Διοίκη¬ 
σης και Αποκέντρωσης που δημοσιεύθηκε στο ΦΕΚ 
800/22.5.2007 (τ.Β'), στα ΦΕΚ 953/14.6.2007 (τ.Β') και 
1093/3.7.2007 (τ.Β', ως προς τον αριθμό του ΦΕΚ 
από το λανθασμένο «807/22.5.2007» 
στο ορθό «800/22.5.2007». 

(Από το Υπ. Εσωτερικών, Δημόσιας 
Διοίκησης και Αποκέντρωσης) 

-♦- 

(3) 

Διορθώνεται η υπ’ αριθμ. Φ.12.1/65850/Β3/5.7.2007, ΦΕΚ 
1124/Β/2007 απόφαση, στο α/α 33 της σελίδας 17362 
των εκδόσεων ΕΚΔΟΣΕΙΣ ΣΥΜΜΕΤΡΙΑ Μ. ΑΘΑΝΑΣΟ- 
ΠΟΥΛΟΥ - Σ. ΑΘΑΝΑΣΟΠΟΥΛΟΣ Ο.Ε. του συγγρα¬ 
φέα ΤΣΑΚΙΡΗΣ Γ. με τίτλο συγγράμματος ΥΔΑΤΙΚΟΙ 
ΠΟΡΟΙ: I ΤΕΧΝΙΚΗ ΥΔΡΟΛΟΓΙΑ 
αντί του εσφαλμένου τμήματος διανομής 6. ΔΙΑΧΕΙΡΙ¬ 
ΣΗΣ ΠΕΡΙΒΑΛΛΟΝΤΟΣ & ΦΥΣΙΚΩΝ ΠΟΡΩΝ ΠΑΝ. 

στο σωστό τμήμα διανομής ΔΙΑΧΕΙΡΙΣΗΣ ΠΕΡΙΒΑΛΛΟ¬ 
ΝΤΟΣ & ΦΥΣΙΚΩΝ ΠΟΡΩΝ ΠΑΝ. ΙΩΑΝΝΙΝΩΝ. 

(Από το Υπ. Εθνικής Παιδείας 
και Θρησκευμάτων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓηβΙ: ΙιΙΙρύ/νννννν.θΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β(.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£Τ·α γ - ε-ηπείΙ: ννο1)Γτΐ35ΐ6ΐ.£ΐ@&ΐ·ί|Γ 











